
ประกาศเทศบาลตำบลพรหมโลก
เรื่อง
รับสมัครนักเรียนเพื่อเข้าเรียนในศูนย์พัฒนาเด็กเล็กเทศบาลตำบลพรหมโลก
ประจำปีการศึกษา  2554
......................................................................................................


ด้วยศูนย์พัฒนาเด็กเล็กเทศบาลตำบลพรหมโลก  จะเปิดรับสมัครเด็กเล็ก โดยทำการคัดเลือกให้     เข้าเรียนในศูนย์พัฒนาเด็กเล็ก  ประจำปีการศึกษา  2554   ดังรายละเอียดตามหลักเกณฑ์และเงื่อนไขในการรับสมัคร  ดังต่อไปนี้


1.
คุณสมบัติของผู้สมัคร




1.1
เด็กที่สมัครต้องมีอายุครบ  2  ปี  6  เดือน ถึง 4  ปีบริบูรณ์  (เด็กเกิดระหว่างวันที่ 17 พฤษภาคม  พ.ศ.  2550   ถึงวันที่  16  พฤษภาคม  พ.ศ.  2552)



1.2
เด็กที่สมัครต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรง หรือโรคอื่น ๆ ที่จะทำให้เป็นอุปสรรคต่อการเรียน


2.
จำนวนเด็กที่จะรับสมัคร  80  คน


3.
หลักฐานและเอกสารที่จะต้องนำมาในวันสมัคร



3.1  สูติบัตร (ฉบับจริง) พร้อมสำเนา จำนวน 1 ชุด



3.2
สำเนาทะเบียนบ้าน (ฉบับจริง) พร้อมสำเนา 1 ชุด



3.3  สำเนาบัตรประชาชนของบิดา -  มารดา จำนวน  1  ชุด



3.4  สำเนาบัตรประกันสุขภาพถ้วนหน้า (ของเด็ก)  จำนวน  1  ชุด



3.5  ผลการตรวจกรุ๊ปเลือดเด็ก




3.6
ต้องนำเด็กมาแสดงตัวในวันยื่นใบสมัคร


4.
วัน  เวลา  และสถานที่รับสมัคร



4.1  ติดต่อขอรับใบสมัคร ได้ที่ ศูนย์พัฒนาเด็กเล็กเทศบาลตำบลพรหมโลก (ในโรงเรียน                  วัดเขาขุนพนม)  ตั้งแต่วันที่  1  กุมภาพันธ์  2554  ถึง วันที่  16  พฤษภาคม  2554  เวลา 08.30  น. - 16.30 น.               (ในวัน เวลาราชการ)   



4.2  กำหนดวันรับสมัคร  ตั้งแต่ วันที่  1  กุมภาพันธ์  2554  ถึง  วันที่  16  พฤษภาคม  2554


5.
วันมอบตัว



ผู้ที่ได้รับคัดเลือกให้เข้าเรียน  ให้มอบตัวในวันที่  19  พฤษภาคม  2554  เวลา  08.00  น. 

ณ  ศูนย์พัฒนาเด็กเล็กเทศบาลตำบลพรหมโลก (โรงเรียนวัดเขาปูน)

6.
กำหนดการเปิด – ปิดภาคเรียน




ภาคเรียนที่ 1
เปิดเรียน  วันที่  19  พฤษภาคม  2554







ปิดเรียน   วันที่    7  ตุลาคม  2554




ภาคเรียนที่ 2
เปิดเรียน  วันที่  1  พฤศจิกายน  2554







ปิดเรียน   วันที่  19  มีนาคม  2555




กำหนดเวลาเรียน
· เปิดเรียนวันจันทร์ -  ศุกร์
· เวลาเข้าเรียน 08.30 น. / เวลาเลิกเรียน 14.30 น.


7.
อุปกรณ์การเรียน  ศูนย์พัฒนาเด็กเล็ก จัดหาให้ตลอดปีการศึกษา


8.
เครื่องใช้สำหรับเด็ก



8.1
เครื่องใช้ส่วนตัว  เช่น  แปรงสีฟัน, แก้วน้ำ,  หวีและแป้ง ผู้ปกครองเตรียมมาให้เด็ก ตั้งแต่ วันเปิดเรียนวันแรก



8.2
เครื่องใช้งานอื่นๆ  ประกอบด้วย  ที่นอน, ผ้าปูที่นอน, หมอน, ปลอกหมอน, ผ้าขนหนู,             ผ้ากันเปื้อน,  ถุงย่ามและรองเท้าแตะ ให้ผู้ปกครองเตรียมมาเอง


9.
อาหารสำหรับเด็ก ศูนย์พัฒนาเด็กเล็ก  จัดอาหารให้  3  เวลา  ดังนี้




-  เวลา  09.00  น.
อาหารว่าง




-  เวลา  11.00 น.

อาหารกลางวัน




-  เวลา  14.00 น.

อาหารเสริมนม


10.
การรักษาความปลอดภัยแก่นักเรียน



10.1  ผู้ปกครองที่จะมาขอรับตัวนักเรียน  ต้องแสดงบัตรซึ่งทางศูนย์พัฒนาเด็กเล็กออกให้สำหรับรับตัวนักเรียน แก่เจ้าหน้าที่ศูนย์พัฒนาเด็กเล็กทุกครั้ง  มิฉะนั้นจะไม่อนุญาตให้รับนักเรียนออกจากศูนย์พัฒนาเด็กเล็กโดยเด็ดขาด



10.2  การมารับและส่งนักเรียน  ผู้ปกครองจะต้องนำเด็กมาส่งให้เจ้าหน้าที่ศูนย์พัฒนาเด็กเล็ก  ก่อนเวลา  08.00 น.  ให้รับกลับ  เวลา  14.30 น.  ทั้งนี้ศูนย์พัฒนาเด็กเล็กไม่ประสงค์ให้เด็กอยู่ในศูนย์ฯ โดยไม่มีเจ้าหน้าที่ศูนย์พัฒนาเด็กเล็ก  เว้นแต่มีความจำเป็น  ซึ่งต้องขออนุญาตต่อหัวหน้าศูนย์พัฒนาเด็กเล็กในแต่ละครั้ง



10.3  ในกรณีที่เด็กหยุดเรียนด้วยประการใดก็ตาม   ผู้ปกครองจะต้องแจ้งให้ทางศูนย์พัฒนาเด็กเล็กทราบเป็นลายลักษณ์อักษรหรือทางโทรศัพท์ โดยติดต่อได้ที่ กองการศึกษา เทศบาลตำบลพรหมโลก                  โทร.  0-7539-6163  ต่อ  116  หรือติดต่อ  หัวหน้าศูนย์พัฒนาเด็กเล็ก  โทรศัพท์มือถือ  08-7270-0622

10.4
ห้ามนักเรียนนำเครื่องมือเครื่องใช้  ที่อาจเกิดอันตรายมาที่ศูนย์พัฒนาเด็กเล็กโดยเด็ดขาด



10.5
ห้ามนักเรียนสวมหรือนำเครื่องประดับ ของเล่นที่มีราคาแพงมาที่ศูนย์พัฒนาเด็กเล็ก     หากฝ่าฝืนและเกิดการสูญหาย  ทางศูนย์พัฒนาเด็กเล็กจะไม่รับผิดชอบใดๆ ทั้งสิ้น



10.6   หากผู้ปกครองมีปัญหาใด ๆ เกี่ยวกับนักเรียนโปรดติดต่อกับเจ้าหน้าที่ศูนย์พัฒนาเด็กเล็ก โดยตรง ถ้ามีการนัดหมายล่วงหน้าก็จะทำให้สะดวกยิ่งขึ้น

    

 
  ประกาศ   ณ   วันที่         เดือน  กุมภาพันธ์   พ.ศ.  2554

(นายรณชัย  คีรีเพ็ชร)

นายกเทศมนตรีตำบลพรหมโลก







